# Unió Esportiva Vilassar de Mar

La Unió Esportiva Vilassar de Mar és una societat orientada al foment de l'esport en l'àmbit d'aquesta localitat maresmenca i que té el futbol com la modalitat esportiva més representativa. El club va ser fundat el 1923.
L'Himne que el representa va ser compost per Lali Vinaixa i Planas.

## Antecedents històrics

L'esport del futbol apareix a Vilassar de Mar cap a l'any 1910 amb la fundació dels dos primers clubs: El Vilassar Football Club i el Football Club Llevantí. Uns anys després (1915) el Llevantí desapareix i es transforma en el Ràcing FC de Vilassar. Els dos clubs de futbol de la localitat es van dissoldre només uns anys després. Finalment el 6 de juny de 1923 es funda l'actual Unió Esportiva Vilassar de Mar que va tenir com a primer president el senyor Joaquim Carreras.

## Història

Des del seu naixement fins al final de la dècada dels noranta la Unió Esportiva Vilassar de Mar va militar en categories regionals i territorials. L'any 1946 es va inaugurar el camp de la carretera d'Argentona coincidint amb la Festa Major. Aquest nou camp substituïa a l'antic de l'avinguda de Montevideo, que havia quedat malmès amb la Guerra Civil.
L'any 1971 el club es traslladà a un altre camp, el del Camí del Mig, on jugà durant més de vint anys.
L'any 1991 la Unió Esportiva Vilassar es va enfrontar al Futbol Club Barcelona en el partit inaugural del nou estadi municipal de gespa artificial que després seria batejat amb el nom de L'Estadi Municipal Xevi Ramon
L'ascens a Tercera Divisió es produí la temporada 1996/97, però només dos anys després, a la 1998/99, qüestions administratives varen fer que el club perdés la categoria, atès que era el filial de l'Espanyol B el qualhavia baixat a Tercera i ambdós no podien coincidir. Però només un any després, en la temporada 1999/2000, el club tornava a recuperar el seu lloc a Tercera. En les últimes temporades la junta directiva, ha plantejat als socis la conversió en una Fundació Esportiva.

## Temporades

Fins a l'any 2019-20 el club ha militat 14 vegades a Tercera Divisió, 14 a Primera Catalana i 2 a Preferent Territorial.
| 1992-93: 1a Div. Catalana 17è 1993-94: 1a Div. Catalana 14è 1994-95: 1a Div. Catalana 5è 1995-96: 1a Div. Catalana 3r 1996-97: 3a Divisió 13è 1997-98: 3a Divisió 11è 1998-99: 3a Divisió 14è 1999-00: 1a Div. Catalana 3r 2000-01: 3a Divisió 6è 2001-02: 3a Divisió 8è | 2002-03: 3a Divisió 8è 2003-04: 3a Divisió 16è 2004-05: 3a Divisió 18è 2005-06: 1a Div. Catalana 9è 2006-07: 1a Div. Catalana 9è 2007-08: 1a Div. Catalana 11è 2008-09: 1a Div. Catalana 8è 2009-10: 1a Div. Catalana 17è 2010-11: 1a Div. Catalana 7è 2011-12 1a Catalana grup 1 2n | 2012-13: 3a Divisió 14è 2013-14: 3a Divisió 17è 2014-15: 3a Divisió 20è 2015-16: 1a Catalana grup 1 1r 2016-17: 3a Divisió 10è 2017-18: 3a Divisió 20è 2018-19: 1a Catalana grup 1 1r 2019-20: 3a Divisió 8è |

## Referències

* ↑ Torneig d'Històrics. Equips Participants Arxivat 2013-12-22 a Wayback Machine. a Torneig d'històrics del futbol català
* ↑ Història al web del club

## Enllaços externs

* Web oficial
* UE Vilassar de Mar a futbolme.com
* UE Vilassar de Mar a lapreferente.com
Primera Catalana - Temporada 2017/2018 :
Grup 1Grup 2
Fundació Esportiva Grama Can Vidalet UE Llagostera UE San Juan At. de Montcada CE Farners CE Banyoles
UE La Jonquera AEC Manlleu CE Sabadell CE Manresa CF Montañesa FC Sant Cugat
CF Mollet UE CF Lloret FC Cardedeu CE Júpiter UE Vic UE Castellar
CE EFAC Almacelles CF Amposta CF Balaguer CE El Catllar CF Igualada Lleida Esportiu B
Juventud 25 Septiembre CFJ Mollerussa CE Morell UE Rapitenca CF Reddis FC Santboià
UE Sant Ildefons UE Tàrrega UD Torredembarra CDC Torreforta UD Viladecans CF Vilanova :